Babelscape/SREDFM huggingface dataset:
Audi S2

Το Audi S2 ήταν η σπορ έκδοση του Audi 80 και κατασκευάστηκε από τη γερμανική αυτοκινητοβιθομηχανία Audi από τον Σεπτέμβριο του 1990 έως τον Δεκέμβριο του 1995, αν και τα τελευταία αντίτυπα του S2 πωλήθηκαν ως μοντέλα της σεζόν (model year) του 1996. Διατέθηκε σε τρεις εκδόσεις: Coupé, Sedan και Avant (station wagon). Αξιοποιώντας την τετρακίνηση τύπου Quattro Torsen, ο 5-κύλινδρος κινητήρας με συμπιεστή που είχε ρυθμιστεί να εγχύει αέρα με πίεση 0,8 bar και να ψύχεται με αέρα, αρχικά ανέπτυσσε ισχύ 220 hp και από τον Οκτώβριο του 1992 έφτασε τους 230 hp.
Βίβλος γενέσεως Ιησού Χριστού

Με τη φράση Βίβλος γενέσεως Ιησού Χριστού... αρχίζει την εξιστόρηση της επίγειας παρουσίας του Ιησού Χριστού το πρώτο από τα τέσσερα ευαγγέλια, το Κατά Ματθαίον Ευαγγέλιον, συγγραφέας του οποίου είναι ο Απόστολος και Ευαγγελιστής Ματθαίος.

Η Βίβλος γενέσεως Ιησού Χριστού αποτελεί ένα γενεαλογικό κατάλογο προγόνων που ξεκινάει από τον Αβραάμ, φθάνει στον βασιλέα Δαβίδ απ΄ όπου και καταλήγει στον μνήστορα Ιωσήφ, κατά την μόνιμη φράση "ο μεν εγέννησε τον δε" (κατά την έννοια ο άνδρας γεννά και η γυναίκα τίκτει). Έτσι αναφέρονται τα ονόματα:
* Αβραάμ, Ισαάκ, Ιακώβ, Ιούδας, Φαρές, Εσρώμ, Αράμ, Αμιναδάβ, Ναασσών, Σαλμών, Βοόζ, Ωβήδ, Ιεσσαί, Δαβίδ
* Σολομών, Ροβοάμ, Αβιά, Ασά, Ιωσαφάτ, Ιωράμ, Οζίας, Ιωθάμ, Άχαζ, Εζεκίας, Μανασσής, Αμών, Ιωσίας, [Ιωακείμ]
* Ιεχονίας, Σαλαθιήλ, Ζοροβάβελ, Αβιούδ, Ελιακείμ, Αζώρ, Σαδώκ, Αχείμ, Ελιούδ, Ελεάζαρ, Ματθάν, Ιακώβ και Ιωσήφ τον μνήστορα της Παναγίας, καταλήγοντας, από την οποία γεννήθηκε ο Ιησούς, ο λεγόμενος Χριστός.

Επί της παραπάνω γενεαλογίας αναφέρεται ότι: από Αβραάμ μέχρι βασιλέως Δαβίδ ήταν 14 γενεές, από Σολομώντος έως Ιωακείμ πάλι 14 γενεές και από της μετοικεσίας της Βαβυλώνος επί Ιεχονία έως Ιησού Χριστού ακόμη 14 γενεές ("...γενεαί δεκατέσσαρες.", Ματθ. 1:17).

Όλα τα πρόσωπα που αναφέρονται στη Βίβλο γενέσεως Ιησού Χριστού έχουν ανακηρυχθεί από την Ορθόδοξη Εκκλησία άγιοι, η μνήμη των οποίων εορτάζεται συλλογικά την Κυριακή των Προπατόρων, πριν από τα Χριστούγεννα.
Πλατεία Χρυσοστόμου Σμύρνης

Η Πλατεία Χρυσοστόμου Σμύρνης στη Νέα Σμύρνη βρίσκεται στην βασική είσοδο της πόλης από τη Λεωφόρο Συγγρού, στη θέση που παλιότερα ήταν γνωστή ως "Στροφή Νέας Σμύρνης". Επί της πλατείας έχει διαμορφωθεί το "Άλσος Μικρασιατικής Μνημοσύνης".
Αντρές Νιν

Ο Αντρές Νιν (4 Φεβρουαρίου 1892 - 20 Ιουνίου 1937) ήταν Ισπανός πολιτικός και κομμουνιστής 
. Δολοφονήθηκε από πράκτορες του Στάλιν στον Ισπανικό Εμφύλιο Πόλεμο.
Κλειστό Γυμναστήριο Νέας Σμύρνης

To Κλειστό Γυμναστήριο Νέας Σμύρνης, γνωστό και ως "Κλειστό της οδού Αρτάκης", κτίστηκε το 1979 και αποτελεί την έδρα των τμημάτων αθλοπαιδιών των συλλόγων της Νέας Σμύρνης, πλην του Μίλωνα που έχει δικό του κλειστό γυμναστήριο. Ανήκει στο Δήμο Νέας Σμύρνης και έχει χωρητικότητα 1.832 καθήμενων θεατών.
Ναγκόλι Κένεντι

Ο Ναγκόλι Κένεντι, γεννημένος στις (23 Μαΐου 1973), είναι πρώην διεθνής ποδοσφαιριστής από τη Ζιμπάμπουε.
Θεόδωρος Γκίκας Γκίκας

Ο Θεόδωρος Γκίκας Γκίκας ήταν Έλληνας ευεργέτης της Επανάστασης του 1821.
Θεόδωρος Γκίκας

Ο Θεόδωρος Γκίκας υπήρξε πολιτικός του 19ου αιώνα.
Φιλαρέτη Κομνηνού

Η Φιλαρέτη Κομνηνού είναι Ελληνίδα ηθοποιός, γεννημένη το 1958 και απόφοιτη της δραματικής σχολής του Κρατικού Θεάτρου Βορείου Ελλάδος.
Συλλογισμός

Συλλογισμός είναι ένας τύπος ειδικής μορφής λογικού επιχειρήματος στον οποίο μία πρόταση (το συμπέρασμα) συνάγεται από δύο ή περισσοτερες άλλες (τις προκείμενες). Στην αρχαιότητα υπήρχαν δύο αντίπαλες συλλογιστικές θεωρίες: η Αριστοτελική και η Στωική.
Στάθης Αγγελόπουλος

Ο Στάθης Αγγελόπουλος (29 Νοεμβρίου 1965) είναι Έλληνας λαϊκός τραγουδιστής με τσιγγάνικη καταγωγή.
Μιχάλης Κασάπης

Ο Μιχάλης Κασάπης (Αθήνα, 6 Ιουνίου 1971) είναι Έλληνας πρώην διεθνής ποδοσφαιριστής που αγωνίζονταν στη θέση του αριστερού αμυντικού ή μέσου και νυν προπονητής ποδοσφαίρου. Το 1995 ψηφίστηκε ως δεύτερος καλύτερος Έλληνας ποδοσφαιριστής και ως ένας από τους 22 καλύτερους Ευρωπαίους παίκτες την περίοδο 2001-02, έπαιξε Μικτή Κόσμου τον κάλεσε ο αείμνηστος Γιόχαν Κρόιφ, θεωρειται το καλυτερο αριστερο μπακ που περασε απο την ελλαδα
Άγγελος Βιλανάκης

Ο Άγγελος Βιλανάκης γεννήθηκε στις 5 Μαρτίου 1973 στη Θεσσαλονίκη και είναι Έλληνας παλαίμαχος ποδοσφαιριστής (με καταγωγή ρομά) που αγωνιζόταν κυρίως σαν μέσος επιθετικός και νυν προπονητής.
Νικόλαος Κουντούρης

Ο Νικόλαος Κουντούρης (Αθήνα, 1903 - 1990) ήταν Έλληνας πολιτικός.
Αλυσίδες αυτοκινήτου

thumb|right|250px|Αλυσίδες αυτοκινήτου.

Οι αλυσίδες αυτοκινήτου είναι εξαρτήματα που προσαρτώνται στους τροχούς ενός αυτοκινήτου για να ενισχύσουν την πρόσφυσή τους στο οδόστρωμα, όταν αυτό είναι καλυμμένο από χιόνι, πάγο ή λάσπη.

Πρόκειται για πλέγμα που ντύνει τους κινητήριους τροχούς του αυτοκινήτου με σκοπό την αύξηση της τριβής τους με το οδόστρωμα, άρα και την ελάττωση της ολισθηρότητας του αυτοκινήτου σε αυτό. Κοντά στην επιφάνεια των τροχών που έρχεται σε επαφή με τον δρόμο, η «αλυσίδα» αποτελείται συνήθως από ατσάλινους κρίκους ή και από άλλο υλικό και σχήμα (π.χ. πλαστικά τακούνια) που είναι ανθεκτικό στη μηχανική καταπόνηση και δίνει την ιδιότητα της αύξησης της τριβής με το χιόνι και τον πάγο. Τα τελευταία χρόνια, με την έρευνα και την εξέλιξη της τεχνολογίας, έχουν παρουσιαστεί εναλλακτικές μορφές αλυσίδων χιονιού, όπως αυτή με μορφή αντιολισθητικού υφάσματος. Ανάλογα με τις διαστάσεις των τροχών, υπάρχουν αντίστοιχου μεγέθους αλυσίδες που εφαρμόζουν ακριβώς στη διάμετρο των τροχών.

Οι αλυσίδες φέρουν πλεονεκτήματα και μειονεκτήματα, αναλόγως της κατασκευής τους (ατσάλινοι κρίκοι, πλαστικά τακούνια, υφασμάτινο κάλυμμα).

Οι αλυσίδες με ατσάλινους κρίκους έχουν:

* Μεγάλη αντοχή, λόγω χρήσης ατσάλινων κρίκων.
* Δυνατότητα χρήσης τόσο σε χιονισμένο οδόστρωμα, όσο και σε σημεία που υπάρχει λιωμένο χιόνι, πάγος ή μόνο νερό.
* Απαιτούν περισσότερη προσπάθεια τοποθέτησης σε σχέση με τα αντιολισθητικά υφάσματος και τους μηχανισμούς των πλαστικών τακουνιών.
* Δεν μπορούν να τοποθετηθούν σε οχήματα με χαμηλό προφίλ ελαστικού ή χαμηλωμένη ανάρτηση.
* Δημιουργούν τραντάγματα και κραδασμούς στο αμάξωμα, γι' αυτό και απαιτούν οδήγηση με πολύ χαμηλή ταχύτητα.
Ιωάννης ο Γλυκύς

Ο Ιωάννης ο Γλυκύς ήταν σημαντικός θεωρητικός μουσικός και μελοποιός της βυζαντινής εκκλησιαστικής μουσικής.

Μελοποίησε τα Θεοτόκια του Ιωάννη του Δαμασκηνού, τα ένδεκα εωθινά του Λέοντα του Σοφού, το «αρχαίον Δύναμις», μια μικρή μουσική προπαίδεια για αρχάριους και άλλα μαθήματα, τα οποία ερμηνεύτηκαν στη νέα μέθοδο της βυζαντινής εκκλησιαστικής μουσικής. 

Απεβίωσε το 900.
Ελληνόπολις

Η Ελληνόπολις ήταν αρχαία ελληνική πόλη στη Μικρά Ασία, πιθανότατα στα σύνορα της Μυσίας με τη Βιθυνία.
Ιωσήφ ο υμνογράφος

Ο Ιωσήφ ο υμνογράφος (Συρακούσες, 816 - Κωνσταντινούπολη, 3 Απριλίου 886) ήταν σημαντικός Έλληνας μουσικός και ποιητής της βυζαντινής εκκλησιαστικής μουσικής.
Διαβάθμιση

Διαβάθμιση ή συνηθέστερα "μπαράζ" (όπως έχει μετεξελιχθεί) είναι όρος που χρησιμοποιείται ευρέως κυρίως στο ποδόσφαιρο, αλλά και σε άλλα ομαδικά αθλήματα και σημαίνει την αναμέτρηση ομάδων οι οποίες είτε έχουν ισοβαθμήσει μεταξύ τους είτε προέρχονται από διαφορετικές κατηγορίες, με στόχο την κατάληψη προνομιούχου θέσης που μπορεί να οδηγεί σε ανάδειξη του πρωταθλητή , άνοδο σε ανώτερη κατηγορία, ή σε αποφυγή υποβιβασμού σε κατώτερη κατηγορία.

Ο συγκεκριμένος όρος χρησιμοποιήθηκε για πρώτη φορά κατά τη διάρκεια των προπολεμικών ετών στις τοπικές διοργανώσεις των ποδοσφαιρικών ενώσεων, αλλά και στην τελική φάση του πρωταθλήματος Ελλάδας που διεξάγονταν υπό την αιγίδα της Ε.Π.Ο., καταργήθηκε στα πρώτα μεταπολεμικά χρόνια, ωστόσο επανήλθε το 1950, για να εγκαταλειφτεί οριστικά μετά την ίδρυση της Α΄ και της Β΄ Εθνικής κατηγορίας, την περίοδο 1959-60. Παρόλα αυτά, εξακολούθησε να χρησιμοποιείται κατά περίπτωση, με πιο χαρακτηριστικό παράδειγμα τα τοπικά πρωταθλήματα του Πειραιά και της Θεσσαλονίκης, όπου και διατηρήθηκε σε ισχύ, στις χαμηλές κατηγορίες έως τα μέσα της δεκαετίας του 1960. Ένα είδος διαβάθμισης αποτέλεσαν και οι αγώνες που καθιέρωσε το δικτατορικό καθεστώς, μεταξύ ουραγών της Α΄ Εθνικής και δευτεραθλητών της Β΄ Εθνικής, στα τέλη της δεκαετίας του 1960.

Η διαβάθμιση δίνονταν σε δυο τουλάχιστον αγώνες μεταξύ των εμπλεκομένων, συχνότερα σε ουδέτερες έδρες και προκρινόμενη ήταν εκείνη που κατακτούσε 2 νίκες, ή μια νίκη και μια ισοπαλία. Σε περίπτωση που και τα δυο παιχνίδια τελείωναν ισόπαλα, ή κάθε αντίπαλος κατακτούσε από μια νίκη, υπήρχε και τρίτη συνάντηση και σε περίπτωση νέας ισοπαλίας και τέταρτη (πολύ σπάνια). Για να προσδώσουν μάλιστα μεγαλύτερο κύρος στην επινόησή τους, οι αρμόδιοι παράγοντες της Ομοσπονδίας είχαν καθιερώσει και την απονομή ενός χρυσού σταυρού, ως έπαθλο για το νικητή της διαβαθμίσεως. Παρόλα αυτά, ο θεσμός δέχτηκε πάμπολλες αρνητικές κριτικές, καθώς από πολλούς θεωρήθηκε ένα μέσο "προστασίας" των ισχυρότερων συλλόγων, σε βάρος των ασθενέστερων, αφού οι κόποι μιας ολόκληρης χρονιάς για τον πρωταθλητή της χαμηλότερης κατηγορίας δεν δικαιώνονταν με την αυτοδίκαιη ανάρρισή του, αλλά παίζονταν σε 180 ή 270 λεπτά. Επιπρόσθετα, δεν ήταν λίγες οι περιπτώσεις κατά τις οποίες η ομάδα που αγωνίζονταν στην υψηλότερη κατηγορία ευνοούνταν σκανδαλωδώς από τη διαιτησία, σε βλάβη της λιγότερο γνωστής.

Χαρακτηριστική ήταν η εύνοια που απολάμβανε ο Αστέρας Αθηνών, σύλλογος της Α΄ Κατηγορίας της Ε.Π.Σ. Αθηνών, ο οποίος διαβαθμίστηκε τρεις φορές με πρωταθλητή της Α2 Κατηγορίας κατά τη διάρκεια της δεκαετίας του 1950. Στην τρίτη δε και πλέον χαρακτηριστική περίπτωση, η αδικία σε βάρος του ηττημένου Αιγάλεω Α.Ο. κατέστη τόσο πασιφανής, ώστε την επομένη ημέρα (9 Ιουνίου 1954) η "Αθλητική Ηχώ" σε πρωτοσέλιδό της ανέφερε "Εσφαγιάσθη το Αιγάλεω! Υπεχρεώθη να υποκύψει εις τον Αστέρα (1-0) με ένα αντικανονικό τέρμα... Ότι έγινε χθες αποτελεί πραγματικό αίσχος. Είναι χρέος τιμής για την Ένωση Αθηνών η ακύρωσις και η επανάληψις του αγώνος..."
Θανάσης Πολυκανδριώτης

Ο Θανάσης Πολυκανδριώτης (27 Δεκεμβρίου 1948) είναι Έλληνας συνθέτης και μουσικός.
Θεόδωρος ο Φωκαεύς

Ο Θεόδωρος ο Φωκαεύς (1790 - 3 Οκτωβρίου 1851) ήταν ένας από τους μεγάλους μουσικοδιδασκάλους της Εκκλησιαστικής Μουσικής. Εξέδωσε πολλά μουσικά βιβλία, καθώς και πολύτομη ολοκληρωμένη συλλογή όλων των ψαλλόμενων μελών του Εσπερινού, του Όρθρου και της Θ. Λειτουργίας. Εξέδωσε κατά τη Νέα Μέθοδο μουσικής σημειογραφίας των τριών μουσικοδιδασκάλων. Δραστήριος μελοποιός και επιμελητής εκδόσεων βασικών βιβλίων, απεβίωσε στην Κωνσταντινούπολη.
Χάινριχ Ζούτερμαϊστερ

Ο Χάινριχ Ζούτερμαϊστερ (γερμ.: "Heinrich Sutermeister", 12 Αυγούστου 1910 - 16 Μαρτίου 1995) ήταν συνθέτης κλασικής μουσικής, ένας από τους σημαντικότερους της Ελβετίας.
Ιβανώφειο Κλειστό Γυμναστήριο

Το Ιβανώφειο Κλειστό Γυμναστήριο κατά την διάρκεια του αγώνα [[Ηρακλής Θεσσαλονίκης (καλαθοσφαίριση ανδρών)|Ηρακλής]]-[[Α.Ε. Χολαργού|Χολαργός]] για την [[Α2 Εθνική καλαθοσφαίρισης ανδρών|Α2 Κατηγορία]] την [[Πρωτάθλημα καλαθοσφαίρισης Α2 εθνικής κατηγορίας ανδρών 2016-2017|σεζόν 2016-17]].

Το Ιβανώφειο Κλειστό Γυμναστήριο βρίσκεται στην πόλη της Θεσσαλονίκης και αποτελεί έδρα του Ηρακλή, φιλοξενώντας αγώνες της ομάδας μπάσκετ και των άλλων αθλημάτων του συλλόγου. Είναι χωρητικότητας 2.500 θέσεων.
Στέφανος Βασιλειάδης

Ο Στέφανος Βασιλειάδης (Δράμα 1933-Αθήνα 23 Μαΐου 2004) ήταν διακεκριμένος σύγχρονος συνθέτης, μουσικολόγος, διευθυντής χορωδιών και μουσικοπαιδαγωγός. Συγκαταλέγεται στους μουσικούς που υπηρέτησαν ευρύ φάσμα τομέων: τη μουσική εκπαίδευση (όχι μόνο διδάσκοντας αλλά και συγγράφοντας βιβλία μουσικής με επιστέγασμα την εισήγησή του και την ίδρυση του πρώτου στη χώρα μας Μουσικού Γυμνασίου στην Παλλήνη Αττικής ), τη μουσικολογία (με το βιβλίο του "Για τη Μουσική" και με άρθρα και λήμματα σε περιοδικά και εγκυκλοπαίδειες και την εποπτεία της συγγραφής των σχολικών βιβλίων του Γυμνασίου και της Α' Λυκείου κατά τη δεκαετία του 80), τη διεύθυνση χορωδιών και παιδικών-νεανικών ορχηστρών, το θέατρο, τις υπερσύγχρονες τεχνικές σύνθεσης, την κ.λπ. Μετείχε στα ΔΣ του ΕΣΣΥΜ, του "Ελληνικού Μουσικού Κύκλου" (ΕΜΚ) και της "Εταιρείας Φίλων Σκαλκώτα", υπήρξε συνιδρυτής , μαζί με τον Ιάνη Ξενάκη, τον Γ.Γ. Παπαϊωάννου κ.α. του Κέντρου Σύγχρονης Μουσικής Έρευνας (Κ.ΣΥ.Μ.Ε.) του οποίου υπήρξε διευθυντής ώς το θάνατό του, επι συμβάσει καθηγητής στα Πανεπιστήμια Αθηνών και Πατρών, πρόεδρος του Ιδρύματος Χουρμουζίου -Παπαϊωάννου και ο πρώτος πρόεδρος της Στέγης Ελληνικών Χορωδιών.
Θεοδόσιος Γεωργιάδης

Ο Θεοδόσιος Γεωργιάδης (Πύργος Ανατολικής Ρωμυλίας, 1878 - Αθήνα, 1962) ήταν διακεκριμένος Έλληνας μουσικοδιδάσκαλος, πρωτοψάλτης, θεολόγος, αγιογράφος, λόγιος και ιδρυτής δύο μουσικών βυζαντινών χορωδιών.
Πάουλ Ζούτερμαϊστερ

Ο Πάουλ Ζούτερμαϊστερ (γερμ.: "Paul Sutermeister") (γεννήθηκε στις 6 Ιουνίου 1864 στην Κούσναχτ της Ελβετίας και απεβίωσε στις 2 Φεβρουαρίου 1905 στη Βέρνη) ήταν Ελβετός θεολόγος, εφημέριος, καθώς επίσης και δημοσιογράφος, συντάκτης και συγγραφέας στο έντυπο ("Berner Tagblatt").
Φέλστερ

right|Φέλστερ
Το Φέλστερ (δανικά: "Falster", ΔΦΑ: [ˈfælˀstɐ]) είναι το έκτο μεγαλύτερο νησί της Δανίας, το νοτιοανατολικότερο του αρχιπελάγους. Έχει έκταση 514 τ.χλμ. και πληθυσμό 42.352 κατοίκους (εκτίμηση 2014). Πρωτεύουσα και μεγαλύτερη πόλη του Φέλστερ είναι το Νύκεμπινγκ Φέλστερ (Nykøbing Falster) με 16.446 κατοίκους (εκτίμηση 2014). Το Φέλστερ ανήκει διοικητικά στην περιοχή Σέλαιν (Sjælland). Το Φέλστερ καθώς και το ανατολικό ένα τρίτο του Λόλαιν αποτελούν το δήμο Γκούλντμποργκσουντ. Το Φέλστερ συνδέεται οδικώς με το μεγαλύτερο νησί το Σέλαιν, το οποίο βρίσκεται στα βόρεια, με τις γέφυρες Φάρε (Farøbroerne) της Ευρωπαϊκής οδού Ε47 που συνδέει την Κοπεγχάγη νοτίως με το Αμβούργο. Στα νοτιοδυτικά η E47 συνδέει το Φέλστερ με το νησί Λόλαιν μέσω ενός τούνελ κάτω από το στενό Γκούλντμποργκσουντ. Υπάρχουν άλλες δύο γέφυρες που το συνδέουν με το Λόλαιν: η γέφυρα Γκούλντμποργκσουντ στο βόρειο άκρο του στενού και η γέφυρα Φρειδερίκος Θ' στο Νύκεμπινγκ Φέλστερ.
Τζορτζ Μπουλ

Τζορτζ Μπουλ (αγγλικά: "George Boole", 2 Νοεμβρίου 1815 – 8 Δεκεμβρίου 1864) ήταν Άγγλος μαθηματικός, φιλόσοφος και μελετητής της λογικής. Εργάστηκε στους τομείς των διαφορικών εξισώσεων και της αλγεβρικής λογικής και είναι ευρύτερα γνωστός ως ο συγγραφέας του "Οι νόμοι της Λογικής." Αποτελεί το θεμελιωτή της συστηματικής μελέτης της λογικής και της γενικότερης εφαρμογής που μπορεί να έχει στην επιστήμη των μαθηματικών. Ο Μπουλ έλεγε οτι, πως "καμία γενική μέθοδος για την επίλυση ερωτημάτων στην θεωρία των πιθανοτήτων δεν μπορεί να εδραιωθεί εαν δεν αναγνωρίζει ξεκάθαρα τους παγκόσμιους νόμους της σκέψης που είναι η βάση κάθε λογικής."
Μορς

Το Μορς (δανικά: "Mors") είναι το έβδομο μεγαλύτερο νησί της Δανίας. Βρίσκεται στο θαλάσσιο στενό Λίμφιορντ, το οποίο χωρίζει την ηπειρωτική Δανία με το νησί της Βόρειας Γιουτλάνδης. Έχει έκταση 363,3 τ.χλμ. και πληθυσμό 20.975 κατοίκους (εκτίμηση 2014). Πρωτεύουσα και μεγαλύτερη πόλη του Μορς είναι το Νίκεμπινγκ Μορς με 9.031 κατοίκους (εκτίμηση 2014). Το Μορς ανήκει διοικητικά στην περιοχή της Βόρειας Γιουτλάνδης. Γεωλογικά το νησί είναι γνωστό για τις αποθέσεις διατομίτη, τοπικά γνωστό ως «μόλερ», όπως και στο κοντινό Φουρ.
Λάνγκελαιν

Το Λάνγκελαιν (δανικά: "Langeland", προφορά: [ˈlaŋəˌlænˀ]) είναι το ένατο μεγαλύτερο νησί της Δανίας. Έχει έκταση 284 τ.χλμ. και πληθυσμό 12.483 κατοίκους (εκτίμηση 2014). Από την 1η Ιανουαρίου του 2007 το Λάνγκελαιν αποτελεί το δήμο του Λάνγκελαιν και ανήκει διοικητικά στην περιοχή της Νότιας Δανίας. Το νησί παράγει σιτηρά, επίσης είναι γνωστός χώρος αναψυχής. Το νησί συνδέεται μέσω γέφυρας με το Τώσινγκε και τη Φιονία (βορειοδυτικά). Επίσης συνδέεται ακτοπλοϊκώς με τα νησιά Λόλαιν, Έρε και Στρύνε. Πρωτεύουσα και μεγαλύτερη πόλη του Λάνγκελαιν είναι το Ρούδκεπενγκ με 4.537 κατοίκους (εκτίμηση 2014). Επιπλέον το Ρούδκεπενγκ είναι η γενέτειρα του διάσημου φυσικού και χημικού Χανς Κρίστιαν Έρστεντ και του αδελφού του Άντερς Σάντεε Έρστεντ, που διατέλεσε πρωθυπουργός της Δανίας.
Σέλαν

Το Σέλαν ή Ζηλανδία (δανικά: "Sjælland", ΔΦΑ: ˈɕɛˌlænˀ ) είναι το μεγαλύτερο νησί της Δανίας. Έχει έκταση 7.031 τ.χλμ. και πληθυσμό 2.224.773 κατοίκους (εκτίμηση 2014) περίπου το 45% του πληθυσμού της Δανίας. Μεγαλύτερη πόλη της νήσου είναι η πρωτεύουσα της Δανίας Κοπεγχάγη. Το Σέλαν ανήκει διοικητικά στην περιοχή Ζηλανδίας και είναι το 95ο μεγαλύτερο νησί στον κόσμο. Συνδέεται οδικώς με την ηπειρωτική Δανία διαμέσου της Φιονίας με τη γέφυρα Σταθερός Σύνδεσμος Μεγάλης Ζώνης, καθώς επίσης και με το Λόλαιν και το Φέλστερ με τις γέφυρες Στόρστρεμ και Φάρε. Επίσης συνδέεται μέσω της γέφυρας Έρεσουντ με τη Σουηδία διαμέσου της νήσου Άμεγια. Εκτός από την Κοπεγχάγη, η οποία βρίσκεται στο ανατολικό τμήμα του νησιού και στη νήσο Άμεγια, άλλες πόλεις είναι το Ρόσκιλε (48.721 κάτοικοι), το Νέστβεντ (42.424 κάτοικοι) και το Χέλσενιερ (61.519 κάτοικοι) (εκτίμηση 2014).

Σύμφωνα με τη Σκανδιναβική μυθολογία και ειδικότερα το έπος του Γυλβάγινινγκ (Gylfaginning), λέγεται ότι το νησί δημιουργήθηκε από τη θεά Γκέφγιουν (Gefjun), αφού ξεγέλασε τον Γύλφι (Gylfi), βασιλιά της Σουηδίας. Η θεά αφαίρεσε ένα κομμάτι γης από τη Σουηδία, το μετέφερε στη Δανία και έγινε το Σέλαν. Το κενό που δημιουργήθηκε γέμισε με νερό και έγινε η λίμνη Μέλαρεν. Να σημειωθεί πως και στους σύγχρονους χάρτες διαφαίνεται μια ομοιότητα των περιγραμμάτων του Σέλαν και της σουηδικής λίμνης Βένερν.
Λητώον

Το Λητώον ήταν ιερό της Λητούς κοντά στην αρχαία πόλη Ξάνθο, ένα από τα σημαντικότερα θρησκευτικά κέντρα της Λυκίας στην Ανατολία. Ο αρχαιολογικός χώρος του ιερού βρίσκεται μεταξύ των πόλεων Κας και Φετίγιε στην τουρκική Επαρχία Αττάλειας, περίπου 4χιλιόμετρα νότια της Ξάνθου, κατά μήκος του ομώνυμου ποταμού.

Οι αρχαιολογικές ανακαλύψεις στο χώρο, ο οποίος δεν αποτέλεσε ποτέ πλήρως κατοικημένο οικισμό αλλά παρέμεινε κυρίως θρησκευτικό κέντρο, χρονολογούνται στα τέλη του 6ου αιώνα π.Χ., πριν την ελληνική πολιτιστική ηγεμονία στη Λυκία, ή οποία ξεκίνησε στις αρχές του 4ου αιώνα. Σε παλαιότερους χρόνους ο χώρος αποτέλεσε ιερό της πρότερης μητέρας θεότητας, της Ένι Μαχανάχι ("Eni Mahanahi") στη Λυκία, την οποία αντικατέστησε η λατρεία της Λητούς, μαζί με τα δύο παιδιά της.

Στην ελληνική μυθολογία ένας ισχυρισμός για την πρότερη λατρεία του Απόλλωνα στην κοιλάδα της Ξάνθου, χωρίς να υποστηρίζεται από την ιστορία ή την αρχαιολογία, αποδεικνύεται από δύο μύθους, που είναι αμφότεροι συνδεδεμένοι με το όνομα «"Λύκος"». Ο ένας προερχόταν από τους αυτόχθονες Τελχίνες της Ρόδου και πιθανόν αποίκησε την περιοχή την περίοδο του κατακλυσμού του Δευκαλίωνα. Ο άλλος Λύκος ήταν ο Αθηναίος αδελφός του Αιγέα ο οποίος, εξόριστος από την Αθήνα εισήγαγε την λατρεία του Λυκαίου Απόλλωνα, την οποία η λαϊκή ετυμολογία συνέδεσε με τη Λυκία και έτσι τον κατέστησε Αθηναίο άποικο.

Τα θεμέλια του ναού, ελληνιστικής εποχής, αφιερωμένου στη Λητώ και τα παιδιά της, Άρτεμις και Απόλλωνα, ανεσκάφησαν υπό την επίβλεψη του Χ. Μέτζγκερ το 1962. Οι αρχαιολόγοι ανέσκαψαν πολλά από τα ερείπια. Ανάμεσα στα ευρύματα περιλαμβάνονται το Τρίγλωσσο του Λητώου, το οποίο φέρει επιγραφές στα Ελληνικά, Λυκιακά και Αραμαϊκά και αποτέλεσε σημαντικό παράγοντα στην αποκρυπτογράφηση της Λυκιακής γλώσσας. Σήμερα εκτίθεται στο μουσείο της Φετίγιε.

Η ιερότητα του χώρου αποτελεί συστατικό ενός ανεκδότου το οποίο αναφέρει ο Αππιανός σχετικά με τον Μιθριδάτη, ο οποίος σχεδίαζε να κόψει δένδρα σε ένα ιερό δάσος προκειμένου να χρησιμοποιήσει την ξυλεία στην πολιορκία της παραλιακής πόλης Πάταρα, όμως ένας εφιάλτης τον προειδοποίησε για το ανίερο της πράξης του. Το ιερό παρέμεινε ενεργό καθόλη τη διάρκεια της Ρωμαϊκής περιόδου. Ο χώρος εκχριστιανίστηκε με την κατασκευή μίας εκκλησίας, χρησιμοποιώντας πέτρες από το ιερό, όμως εγκαταλείφτηκε τον έβδομο αιώνα μ.Χ.
Αλς

Το Αλς (δανικά: "Als") είναι το όγδοο μεγαλύτερο νησί της Δανίας κοντά στα ανατολικά σύνορα με τη Γερμανία. Βρίσκεται στα ανατολικά της χερσονήσου της Γιουτλάνδης και βόρεια των γερμανικών ακτών. Έχει έκταση 321 τ.χλμ. και πληθυσμό 50.352 κατοίκους (εκτίμηση 2014). Πρωτεύουσα και μεγαλύτερη πόλη του Αλς είναι το Σόντεμποργκ (Sønderborg) με 27.434 κατοίκους (εκτίμηση 2014). Από 1 Ιανουαρίου του 2007 το Αλς αποτελεί το δήμο του Σόντεμποργκ και ανήκει διοικητικά στην περιοχή της Νότιας Δανίας. Η πόλη του Σόντεμποργκ βρίσκεται και στο νησί αλλά και στην ηπειρωτική χώρα και χωρίζεται στη μέση από τα νερά του Στενού του Αλς (Alssund), τα οποία χωρίζουν το νησί από την ηπειρωτική χώρα. Το νησί, καθώς και η πόλη του Σόντεμποργκ, συνδέεται με δύο γέφυρες με την ηπειρωτική χώρα: την γέφυρα του στενού του Αλς (Alssundbro) μήκους 682 μέτρων, η οποία χτίστηκε το 1978-1981 και τη γέφυρα του βασιλιά Χριστιάνου Χ (Kong Christian Xs Bro) μήκους 331 μέτρων, η οποία χτίστηκε το 1925-1930. Το Αλς είναι ένα εύφορο πεδινό νησί με μια ακμάζουσα βιομηχανία εκτροφής χοίρων. Το Αλς συνδέεται ακτοπλοϊκώς με τα νησιά Φιονία και Έρο.
H8

thumb|Hitachi H8/323
H8 ονομάζεται μια οικογένεια από αρκετούς μικροελεγκτές 8-bit και 16-bit της εταιρείας Renesas Technology, που αναπτύχθηκαν στις αρχές της δεκαετίας του 1990 στη Hitachi Semiconductor και συνεχίζουν να εξελίσσονται μέχρι σήμερα. Εξέλιξη της οικογένειας είναι και η οικογένεια μικροελεγκτών υψηλής ταχύτητας 32-bit SuperH.

Στις υποοικογένειες περιλαμβάνονται οι σειρές H8/300, H8/300H, H8/500, H8S και H8SX, η καθεμία από τις οποίες περιέχει δεκάδες μέρη, διαφόρων ταχυτήτων, ενσωματωμένων περιφερειακών (όπως ένα ρολόι (timer) ή μια σειριακή θύρα) και μεγεθών μνήμης (ROM, Flash και RAM). Οι ενσωματωμένες μνήμες τύπου ROM ή Flash έχουν συνήθως μέγεθος μεταξύ 16 kB και 1024 kB, ενώ η RAM έχει μεταξύ 512 byte και 512 kB.

Η βασική αρχιτεκτονική του H8 ακολουθεί αυτήν του PDP-11 της DEC, με έξι καταχωρητές των 16-bit (ο H8/300H και ο H8S έχουν επιπλέον μια συστοιχία από οκτώ καταχωρητές των 16-bit), και διάφορους τρόπους σχηματισμού διευθύνσεων (addressing modes). Ο H8/300H και ο H8S έχουν οκτώ καταχωρητές των 32-bit, καθένας από τους οποίους μπορεί να θεωρηθεί είτε ένας καταχωρητής 32-bit, δύο καταχωρητές 16-bit, ή δύο καταχωρητές 8-bit. Αρκετές εταιρείες παρέχουν μεταγλωττιστές για την οικογένεια H8 και υπάρχει πλήρης υποστήριξη από τον GCC, όπου και συμπεριλαμβάνεται προσομοιωτής του συνόλου εντολών (Instruction Set Simulator). Είναι επίσης διαθέσιμοι διάφοροι εξομοιωτές (In-circuit emulators).

Ο H8S χρησιμοποιείται σε ψηφιακές κάμερες, κάποιους φορητούς υπολογιστές Thinkpad, ελεγκτές εκτυπωτών, έξυπνες κάρτες (smart cards), υπολογιστές σκακιού (chess computers), καθώς και σε διάφορα υποσυστήματα των αυτοκινήτων. Η αρχιτεκτονική αυτή χρησιμοποιείται επίσης από το προχωρημένο παιχνίδι/εκπαιδευτικό εργαλείο LEGO Mindstorms (πιο συγκεκριμένα, ο H8/300). Η Namco χρησιμοποίησε έναν H8/3002 σαν επεξεργαστή ήχου για διάφορα παιχνίδια που ανέπτυξε στα τέλη της δεκαετίας του 1990 και ειδικότερα αυτά που χρησιμοποιούσαν την αρχιτεκτονική System 12.
Αμπερντίν ΦΚ

H Αμπερντίν ΦΚ (σκωτσέζικα: "Aiberdeen FC", αγγλικά: "Aberdeen FC") είναι ποδοσφαιρική ομάδα της Σκωτίας με έδρα την ομώνυμη πόλη του Αμπερντήν, που ιδρύθηκε επίσημα το 1903. Αγωνίζεται στην ανώτερη κατηγορία της Σκωτσέζικης Επαγγελματικής Φούτμπολ Λιγκ (SPFL), την Σκωτσέζικη Πρέμιερ Λίγκ.
Κώστας Κάππος

Ο Κώστας Κάππος (1937 – 10 Σεπτεμβρίου 2005) ήταν Έλληνας πολιτικός της Αριστεράς, βουλευτής του ΚΚΕ και συγγραφέας.
Ωρίων Αλεξάκης

Ο Ωρίων Αλεξάκης (ρωσ. Орион Христофорович Алексакис, Μπαλακλάβα 1899 - Μαύρη Θάλασσα 1920) – ήταν Ρώσος επαναστάτης ελληνικής καταγωγής, παράγων της Κομμουνιστικής Διεθνούς. Δολοφονήθηκε σε ηλικία 21 ετών, μαζί με τον Δημοσθένη Λιγδόπουλο.
Θωμάς Μητρόπουλος

Ο Θωμάς Μητρόπουλος (γεννημένος το 1944 στο Αιγάλεω) είναι Έλληνας επιχειρηματίας και παράγοντας του ποδοσφαίρου. Είναι ο μεγαλύτερος αδελφός του Βίκτωρα Μητρόπουλου, μαζί με τον οποίο ανέλαβαν για πρώτη φορά τη διοίκηση της ομάδας του Αιγάλεω το 1981. Έχει μακρά ενασχόληση με το ποδόσφαιρο και τη διοίκηση συλλόγων, αποφεύγει πάντως να δίνει συνεντεύξεις στα ΜΜΕ.
Νίκος Χρηστίδης

Ο Νίκος Χρηστίδης (Θεσσαλονίκη, 2 Αυγούστου 1944) είναι Έλληνας παλαίμαχος διεθνής ποδοσφαιριστής, που αγωνίζονταν στη θέση του τερματοφύλακα και πρώην προπονητής ποδοσφαίρου.
Μάριο Μόντι

Ο Μάριο Μόντι (ιταλικά: "Mario Monti"), γεννημένος στις 19 Μαρτίου 1943, είναι Ιταλός οικονομολόγος και πολιτικός. Υπηρέτησε ως Ευρωπαίος Επίτροπος Εσωτερικής Αγοράς, Υπηρεσιών, Τελωνείων και Φορολογίας από το 1995 έως το 1999 και στη συνέχεια ως Ευρωπαίος Επίτροπος Ανταγωνισμού κατά την περίοδο 1999 έως 2004. Έχει, επίσης, διατελέσει Πρύτανης και Πρόεδρος του Πανεπιστημίου Μποκόνι. Από το Νοέμβριο του 2011 υπηρετεί ως Ισόβιος Γερουσιαστής στην Ιταλική Γερουσία. 
Στις 16 Νοεμβρίου του 2011 κλήθηκε από τον Πρόεδρο της Ιταλικής Δημοκρατίας και ανέλαβε πρωθυπουργός με νέα κυβέρνηση στην Ιταλία, μετά την παραίτηση του Πρωθυπουργού Σίλβιο Μπερλουσκόνι. Κυβέρνησε ως τον Απρίλιο του 2013.

Συμπεριλήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Αντώνιος Κασάπης

Ο Αντώνιος Κασάπης ήταν σημαντικός Μακεδονομάχος οπλαρχηγός από τα Γιαννιτσά.
Σαράντης Τσεμάνης

Ο Σαράντης Τσεμάνης (1892-1973) ήταν γιατρός και δήμαρχος της πόλης της Καστοριάς που άσκησε τα καθήκοντά του καθόλην την διάρκεια του εμφυλίου πολέμου και πέραν αυτού.
Όθωνας Ματαράγκας

Ο Όθωνας Ματαράγκας (γεννημένος 30 Ιουλίου, 1979), είναι Έλληνας συνθέτης και πιανίστας. Εμφανίζεται με το όνομα Othon.
Λεοντίδες

Οι Λεοντίδες είναι μία από τις πιο θεαματικές βροχές διαττόντων. Οφείλονται στον κομήτη 55P/Tempel-Tuttle και εμφανίζεται κάθε χρόνο στα μέσα Νοεμβρίου (10-20 Νοεμβρίου) με έξαρση τις πρώτες πρωινές ώρες της 17ης Νοεμβρίου. Το θέαμα αυτό είναι αρκετά έντονο με την εμφάνιση μερικών δεκάδων διαττόντων κάθε ώρα.
Κωστής Γκιμοσούλης

Ο Κωστής Γκιμοσούλης είναι Έλληνας ποιητής και πεζογράφος. Γεννήθηκε στην Αθήνα το 1960. Έχει στο ενεργητικό του πέντε ποητικές συλλογές και αρκετά διηγήματα και ποιήματα δημοσιευμένα σε εφημερίδες και περιοδικά. Το 1997 συμμετείχε ως ηθοποιός, υποδυόμενος έναν ήρωά του, στη μικρού μήκους ταινία "Δεύτερο κράνος" της Αθηνάς Σακελλαρίου, που προβλήθηκε στο φεστιβάλ Δράμας.

Εξέδωσε τις δύο πρώτες ποιητικές του συλλογές το 1983, και πέρασε στον πεζό λόγο το 1988.
Νικολάε Γιόργκα

Ο Νικολάε Γιόργκα (17 Ιανουαρίου 1871 - 27 Νοεμβρίου 1940) είναι ένας από τους γνωστότερους Ρουμάνους ιστορικούς του 20ου αιώνα ενώ διετέλεσε και πρωθυπουργός της χώρας του.
Το Βυζάντιο μετά το Βυζάντιο

Το Βυζάντιο μετά το Βυζάντιο είναι έργο του Νικολάε Γιόργκα.

Αρχικά δημοσιεύθηκε στα γαλλικά το 1935, το βιβλίο αυτό έχει μεγάλη επικαιρότητα καθώς συμβάλλει στην κατανόηση των πολιτικών, κοινωνικών, πολιτιστικών συνθηκών, και το πνευματικό υπόβαθρο της ιστορίας της πολυτάραχης περιοχής της Νοτιοανατολικής Ευρώπης.Ο συγγραφέας του , "Το Βυζάντιο μετά το Βυζάντιο», επισημαίνει τη μεγάλη συνεισφορά του βυζαντινού πολιτισμού στο δυτικό κόσμο, ειδικά κατά τη διάρκεια της Αναγέννησης. Αυτός δείχνει ότι το Βυζάντιο επέζησε μέσω των ανθρώπων του και των τοπικών αυτονομιών, καθώς και με τους εξόριστους, τους κληρικούς της, μελετητές, τους εμπόρους, και τους πολιτικούς αξιωματούχους. Μία από τις σημαντικότερες εκφράσεις αυτής της επιρροής εντοπίζεται στα πριγκιπάτα της Ρουμανίας, όπου Έλληνες από το Φανάρι συνοικία της Κωνσταντινούπολης, διαδραμάτισαν σημαντικό ρόλο στη ρουμανική πολιτική ζωή, ορίζοντας μια ολόκληρη περίοδο της ιστορίας της Ρουμανίας, της Περιόδου των Φαναριωτών. Συνέχισαν τις βυζαντινές ιδέες, τις φιλοδοξίες, την εκπαίδευση, και τον τρόπο ζωής των Βυζαντινών. Όλα αυτά, μας επιτρέπουν να μιλάμε για το Βυζάντιο μετά το Βυζάντιο.
Διάσκεψη του Κολόμπο

Η Διάσκεψη του Κολόμπο ήταν μία διάσκεψη των υπουργών της βρετανικής κοινοπολιτείας που συνήλθε τον Ιανουάριο του 1950, στη πόλη Κολόμπο της Κεϋλάνης, σημερινής Σρι Λάνκα, εξ ου και η ονομασίας της.

Η Διάσκεψη αυτή συνήλθε στις 9 Ιανουαρίου και έληξε πέντε ημέρες αργότερα, στις 14 Ιανουαρίου του 1950. Κύρια θέματα - ζητήματα που συζητήθηκαν και εξετάσθηκαν, σύμφωνα πάντα με την τότε δημοσιευθείσα ημερήσια διάταξη, ήταν τα ακόλουθα έξι:
# Η πολιτική κατάσταση της Ευρώπης στο μέτρο που ενδιέφερε την κοινοπολιτεία.
# Η οικονομική εξέλιξη της Ανατολικής Ασίας την εποχή εκείνη.
# Ο αγώνας κατά της κομουνιστικής επέκτασης στην Ανατολική Ασία.
# Η συνθήκη ειρήνης με την Ιαπωνία.
# Η εκ της κομουνιστικής επικράτησης στην Κίνα δημιουργηθείσα κατάσταση, και
# Η άμυνα της Νοτιο-Ανατολικής Ασίας.

Σημειώνεται ότι από τα πορίσματα της διάσκεψης αυτής προέκυψε στη συνέχεια η εκ μέρους της Αγγλίας αναγνώριση της κομουνιστικής κυβέρνησης της Κίνας, παρότι άρχισε την ίδια εποχή να εντείνεται ο ψυχρός πόλεμος και ο μακαρθισμός εκ μέρους των ΗΠΑ.

Κατηγορία:Κοινοπολιτεία των Εθνών
Άπω Ανατολή

right|thumb|340px|Η περιοχή της Άπω Ανατολής στον παγκόσμιο χάρτη. 
Η ονομασία Άπω Ανατολή (αγγλικά: Far East, προφέρεται: "Φαρ Ιστ") είναι γεωπολιτικός όρος με τον οποίον προσδιορίζεται η γεωγραφική περιοχή της ανατολικού τμήματος της Ασίας. Ο όρος αυτός περιλαμβάνει κυρίως τις χώρες, πρωτεύουσες και μεγάλες πόλεις, λιμένες, κόλπους, πορθμούς, νησιά, θάλασσες και αρχιπελάγη της εν λόγω περιοχής. Ειδικότερα στον όρο αυτόν περιλαμβάνονται οι χώρες: Βόρεια Κορέα και Νότια Κορέα, Κίνα (ανατολική κυρίως), Μογγολία και Ιαπωνία.

Πολλοί συμπεριλαμβάνουν στην περιοχή που χαρακτηρίζει ο όρος αυτός και τις χώρες της νοτιοανατολικής Ασίας όπως το Βιετνάμ, τις Φιλιππίνες, τη Σιγκαπούρη, την Ινδονησία, τη Μαλαισία και το Μαλαϊκό αρχιπέλαγος, τη Μιανμάρ (π. Μπούρμα), το Λάος, συμπεριλαμβάνοντας ακόμα και την Ινδία που σαφώς ανήκει στη νότια Ασία. Αντ΄ αυτού, προσδιορίζεται ορθότερα και σαφέστερα, η νοτιοανατολική Ασία ως γεωγραφικός όρος και ως τμήμα του γεωπολιτικού όρου της Άπω Ανατολής.
Βίκτωρ Μητρόπουλος

Ο Βίκτωρ Μητρόπουλος (14 Φεβρουαρίου 1947) είναι Έλληνας πρώην ποδοσφαιριστής, διοικητικός παράγοντας του ελληνικού ποδοσφαίρου και εκδότης, νεώτερος αδελφός του Θωμά Μητρόπουλου.

Υπήρξε μέλος της ομάδας του Παναθηναϊκού που έφθασε ως τον τελικό του τότε Κυπέλλου Πρωταθλητριών (σημερινό Τσάμπιονς Λιγκ) στο Γουέμπλεϋ εναντίον του Άγιαξ. Ασχολείται με τα διοικητικά του ποδοσφαίρου από τα μέσα της δεκαετίας του 1970 και κατά καιρούς έχει συνεργαστεί αλλά και συγκρουστεί με όλους σχεδόν τους παράγοντες του ελληνικού ποδοσφαίρου. Διατέλεσε αντιπρόεδρος (1997-1999) και πρόεδρος (1999-2001) της Ένωσης Ποδοσφαιρικών Ανωνύμων Εταιρειών (ΕΠΑΕ) καθώς και αντιπρόεδρος (1999-2001) της Ελληνικής Ποδοσφαιρικής Ομοσπονδίας (ΕΠΟ).
Χημειοτακτισμός

Χημειοτακτισμός (αγγλ.: "chemotaxis"), ονομάζεται στη Βιολογία η χαρακτηριστική κίνηση κυττάρου, ή ενός οργανισμού σε σχέση με την παρουσία κάποιας συγκεκριμένης χημικής ουσίας. Σε ένα τέτοιο ερεθισμό δυνατόν να παρατηρηθεί είτε απομάκρυνση, είτε έλξη. Η μεν απομάκρυνση καλείται «χημειοαπωθητική αντίδραση», ή «αρνητικός χημειοτακτισμός», ενώ η έλξη καλείται «χημειοελκτική αντίδραση» - κίνηση, ή «θετικός χημειοτακτισμός».

Τέτοια φαινόμενα χημειοτακτισμού παρατηρούνται για παράδειγμα όταν κάποια έντομα π.χ. μέλισσες πλησιάζουν προϊόντα με ελκυστικές οσμές, περίπτωση θετικού χημειοτακτισμού. Σημειώνεται ότι τα κύτταρα μπορούν ακόμα και να ανιχνεύσουν και τις τυχόν αλλαγές της πυκνότητας μιας χημικής ουσίας εκλαμβάνοντας αυτό ως ερεθισμό και να μεταβάλλουν έτσι την κινητικότητά τους, όπως π.χ. συμβαίνει στα βακτήρια που αλλάζουν τρόπο κίνησης.

* Ετυμολογικά ο όρος, διεθνής σήμερα, είναι ελληνογενής σύνθετος, εκ του "χημεία" + "τάξη" + "ισμός" (κατάληξη).
Παρί ΦΚ

Η Παρί Φουτμπόλ Κλαμπ (γαλλικά: "Paris Football Club", PFC), περισσότερο γνωστή ως Παρί είναι μια γαλλική ποδοσφαιρική ομάδα με έδρα το Παρίσι. Η ομάδα ιδρύθηκε το 1969 και αυτό τον καιρό αγωνίζεται στην Νασιονάλ, την τρίτη εθνική κατηγορία του γαλλικού ποδοσφαίρου. Η Παρί παίζει τα εντός έδρας παιχνίδια της στο Σταντ Σεμπαστιάν Σαρλετύ που βρίσκεται στο 13ο δημοτικό διαμέρισμα του Παρισιού. Προπονητής της ομάδας είναι ο Αλέν Μ'Μπομά και αρχηγός της ο μέσος Ιμπαχίμα Φαγιέ.

Η Παρί ιδρύθηκε το 1969 και αργότερα συγχωνεύτηκε με τη Σταντ Σεν-Ζερμέν για την δημιουργία της Παρί Σεν Ζερμέν. Η τωρινή Παρί ΦΚ υπάρχει ως αποτέλεσμα της απόσχισης της ομάδας από την Παρί Σεν Ζερμέν. Ανεξάρτητα από την ομοιότητά της, η οποία έθεσε γερές βάσεις στην ομάδα, η Παρί ΦΚ είχε μια σκοτεινή ιστορία έχοντας περάσει το μεγαλύτερο μέρος της ύπαρξής της αγωνιζόμενη στις ερασιτεχνικές κατηγορίες. Η μεγαλύτερη, μέχρι σήμερα, διάκριση της ομάδας ήταν η πρώτη θέση στο γκρουπ της στο Ερασιτεχνικό Πρωτάθλημα Ποδοσφαίρου Γαλλίας το 2006. Η Παρί ΦΚ αγωνίστηκε τελευταία φορά στη Λιγκ 1 τη σεζόν 1978–79.

Αν και η Παρί ΦΚ δεν έχει κάποια ιδιαίτερη διάκριση, αποτέλεσε πηγή για αρκετά νεαρά ταλέντα τα οποία αργότερα έφυγαν για να έχουν μια επιτυχημένη καριέρα. Στους σημαντικούς παίκτες που ξεκίνησαν την καριέρα τους στη PFC συμπεριλαμβάνονται οι Ζαν-Κριστόφ Τουβενέλ, Μαμαντού Σακό, Τιτζανί Μπελαϊντ, Αϊμέν Μπελαϊντ, και ο Γκαμπριέλ Ομπερτάν. Ο Σακό και τα αδέρφια Μπελαϊντ έγιναν από τότε διεθνείς με τις ανδρικές εθνικές τους ομάδες, ενώ ο Τουβενέλ κατάφερε να κερδίσει το χρυσό μετάλλιο στους Ολυμπιακούς Αγώνες του 1984 στο ποδόσφαιρο. Ο προπονητής Ροζέρ Λεμέρ ξεκίνησε την προπονητική του καριέρα στην ομάδα πριν οδηγήσει την Γαλλία στους τίτλους του Ευρωπαϊκού Πρωταθλήματος του 2000 και του Κυπέλλου Συνομοσπονδιών της FIFA το 2001.
Μιχαήλ Κωσταράκος

Ο Μιχαήλ Κωσταράκος (γεν. το 1956) είναι Έλληνας εν αποστρατεία Στρατηγός του Πυροβολικού,πρώην πρόεδρος της Στρατιωτικής Επιτροπής της Ευρωπαϊκής Ένωσης και επίτιμος Αρχηγός του Γενικoύ Επιτελείου Εθνικής Άμυνας (ΓΕΕΘΑ).
Αντώνιος Ψαρός

Ό Αντώνιος Ψαρός (... - 1822) ήταν Έλληνας αξιωματικός του ρωσικού ναυτικού, σύμβουλος επικρατείας και διπλωμάτης.
Γιώργος Ανωμερίτης

Ο Γιώργος Ανωμερίτης (1 Αυγούστου 1945) είναι Έλληνας πολιτικός.
Μίρζα Βαρεσάνοβιτς

Ο Μίρζα Βαρεσάνοβιτς (γεννημένος στις 31 Μαΐου του 1972 στο Σεράγεβο της πρώην ενωμένης Γιουγκοσλαβίας) είναι πρώην ποδοσφαιριστής που αγωνιζόταν στην θέση του κεντρικού αμυντικού αλλά και του δεξιού μπακ.
Ξενοφών ο Εφέσιος

Ο Ξενοφών ο Εφέσιος ήταν αρχαίος Έλληνας πεζογράφος, που φέρεται να άκμασε περί τον 3ο με 2ο αιώνα π.Χ..
Σώμα με Σώμα

Το Σώμα με Σώμα (γαλλικά: "De Rouille et d'Os") είναι γαλλική αισθηματική δραματική ταινία, παραγωγής 2012. Τη σκηνοθεσία ανέλαβε ο Ζακ Οντιάρ και το σενάριο έγραψε ο ίδιος μαζί με τον Τομά Μπιντεγκέν. Η ταινία είναι βασισμένη στην ομότιτλη συλλογή μικρών διηγημάτων του Κρεγκ Ντέιβιντσον και αφηγείται την ιστορία ενός 25χρονου άνδρα που ερωτεύεται μια εκπαιδεύτρια φαλαινών. Πρωταγωνιστούν οι Μαριόν Κοτιγιάρ και Ματίας Σένερτς.

Η πρεμιέρα της ταινίας πραγματοποιήθηκε στο Φεστιβάλ Καννών 2012, όπου και διαγωνίστηκε για το Χρυσό Φοίνικα. Κυκλοφόρησε στους κινηματογράφους της Γαλλίας και του Βελγίου στις 17 Μαΐου 2012 και απέσπασε θετικά σχόλια από τους κριτικούς. Έλαβε δύο υποψηφιότητες για Χρυσή Σφαίρα, στις κατηγορίες Καλύτερης Ξενόγλωσσης Ταινίας και Α' Γυναικείου Ρόλου για την ερμηνεία της Κοτιγιάρ.
Φαμπιάν Ωντάρ

Ο Φαμπιάν Ωντάρ είναι Γάλλος ποδοσφαιριστής, γεννημένος στις 28 Μαρτίου 1978 στην Τουλούζ, ο οποίος αγωνίζεται στην θέση του τερματοφύλακα.

Αποτελεί, αυτό τον καιρό, τον βασικό τερματοφύλακα της ΦΚ Λοριάν, ομάδας της γαλλικής Λιγκ 1.
Τούλτσεα

Η Τούλτσεα ή Τούλτσα ("Tulcea" ρουμανική [ˈtult͡ʃe̯a], Boυλγαρικά, Ρωσσικά και Ουκρανικά "Тулча", προφ. "Τούλτσα", Ελληνικά "Αιγισσός", Τουρκικά "Hora-Tepé" ή "Tolçu" ) είναι πόλη και λιμάνι της νοτιοανατολικής Ρουμανίας, έδρα της ομώνυμης επαρχίας με πληθυσμό 73.707 το 2011 κατοίκους. Είναι χτισμένη στην δεξιά όχθη του Δούναβη στο σημείο που αρχίζει το δέλτα του ποταμού, στην γεωγραφική περιοχή της Δοβρουτσάς.
Γυναικείοι Αθλητικοί Αγώνες 1930

Οι Γυναικείοι Αθλητικοί Αγώνες 1930 διεξήχθησαν στις 21 Σεπτεμβρίου στο Παναθηναϊκό Στάδιο και υπήρξαν οι πρώτοι διασυλλογικοί αγώνες γυναικών και αποτέλεσαν τον πρόδρομο των Πανελληνίων Αθλητικών Αγώνων Γυναικών που ξεκίνησαν το 1931. Τη διοργανωση των αγώνων του 1930 ανέλαβαν σε συνεργασία ο Πανιώνιος, ο ΑΟ Παλαιού Φαλήρου και ο Α.Ο. Νεανίδων αλλά έγιναν με άδεια από τον ΣΕΓΑΣ. Όπως και οι προηγούμενοι τέσσερις αγώνες που είχε διοργανώσει ο Πανιώνιος, το 1926, 1927, 1928 και 1929, έτσι και αυτοί ήταν η μοναδική επίσημη διοργάνωση γυναικείου στίβου που έγινε στην Αθήνα. Συμμετείχαν αθλήτριες από 10 περίπου αθλητικά σωματεία και αποτελούν το πρώτο επίσημο αθηναϊκό πρωτάθλημα στίβου γυναικών. Στους αγώνες τηρήθηκε βαθμολογία και πολυνίκης αναδείχθηκε το Α.Ο. Παλαιό Φάληρο.

Αντίστοιχοι αγώνες έγιναν και στη Θεσσαλονίκη με διοργανωτή τον γυναικείο σύλλογο "Αρτεμις" για το πρωτάθλημα Κεντρικής Μακεδονίας.
Νίκος Γουλανδρής

Ο Νίκος Γουλανδρής (Άνδρος, 1913-1983) ήταν Έλληνας εφοπλιστής, ιδρυτής του Μουσείου Κυκλαδικής Τέχνης και πρώην Πρόεδρος του Ολυμπιακού Πειραιώς από το 1972 έως τα τέλη του 1974. Ήταν γόνος της πολύ γνωστής Ανδριώτικης εφοπλιστικής οικογένειας Γουλανδρή και δίδυμος αδερφός του διακεκριμένου συλλέκτη έργων τέχνης Βασίλη Γουλανδρή. Ήταν νυμφευμένος με την Ντόλλυ Γουλανδρή και μαζί απέκτησαν ένα γιο, τον Πέτρο Γουλανδρή.
Μπικάνερ

thumb|right|300px|Το κάστρο Τζουναγάρθ (1588) στο κέντρο του Μπικάνερ.
thumb|right|180px|Τζαϊνιστικός ναός Μπχαντασάρ - 15ου αιώνα.
Η πόλη Μπικάνερ (Χίντι: बीकानेर Ούρντου بِيكانير, ) βρίσκεται στο κρατίδιο του Ράτζασταν στην βόρεια Ινδία. Βρίσκεται 300 χιλιόμετρα βορειοδυτικά της πόλης Τζαϊπούρ η οποία είναι η πρωτεύουσα του Ράτζασταν. Το Μπικάνερ είναι διοικητικό κέντρο της ομώνυμης περιοχής και στο παρελθόν ήταν η πρωτεύουσα του ομώνυμου πριγκιπάτου. Σήμερα είναι η πέμπτη μεγαλύτερη πόλη του Ρατζαστάν με πληθυσμό 529.007 κατοίκους. Η πόλη βρίσκεται στο βορειοανατολικό όριο της ερήμου Ταρ.
Στέφανος Ξενικάκης

Ο Στέφανος Ξενικάκης (Δεκέμβριος 1862 - 1937) ήταν οπλαρχηγός της Κρήτης και πολιτικός.
Ξενοφών ο Νάξιος

Ο Ξενοφών ο Νάξιος ήταν αρχαίος Έλληνας γλύπτης, καταγόμενος από την νήσο Νάξο των Κυκλάδων που φέρεται να άκμασε στις αρχές του 4ου αιώνα π.Χ..

Τον Ξενοφώντα τον Νάξιο αναφέρει ο Διογένης ο Λαέρτιος. Πολλοί ιστορικοί ερευνητές τον ταυτίζουν με τον γλύπτη Ξενοφώντα που άκμασε στην Αθήνα την ίδια εποχή και που φέρεται ως Ξενοφών ο Αθηναίος, χωρίς όμως να προσδιορίζεται η καταγωγή του.
Δήμος Καστοριάς

Ο Δήμος Καστοριάς είναι δήμος της Περιφερειακής Ενότητας Καστοριάς της Περιφέρειας Δυτικής Μακεδονίας, ο οποίος συστάθηκε το 2011 με το Πρόγραμμα Καλλικράτης από τη συνένωση των προϋπαρχόντων δήμων Αγίας Τριάδας, Αγίων Αναργύρων, Βιτσίου, Καστοριάς, Κλεισούρας, Κορεστίων, Μακεδνών, Μεσοποταμιάς και της κοινότητας Καστρακίου.
Ο πληθυσμός του είναι 35.874 κάτοικοι σύμφωνα με την απογραφή του 2011 (36.566 κάτοικοι σύμφωνα με την απογραφή του 2001).
Νικόλαος Νταβέλης

Ο Νικόλαος Νταβέλης ήταν σπουδαίος οπλαρχηγός Μακεδονομάχος από τα Μεγάλα Λιβάδια Παιονίας της περιφερειακής ενότητας Κιλκίς.
Χοσέ Θορρίγια

Ο Χοσέ Θορρίγια ι Μοράλ ("José Zorrilla y Moral", 21 Φεβρουαρίου 1817 - 23 Ιανουαρίου 1893) ήταν Ισπανός ρομαντικός ποιητής και δραματουργός.

Γεννήθηκε στο Βαγιαδολίδ, γιος δικαστή τον οποίον ο βασιλιάς Φερδινάνδος Ζ΄ εμπιστευόταν ιδιαίτερα.
Σπούδασε στο Real Seminario de Nobles στη Μαδρίτη των Τάγματος των Ιησουιτών, έγραψε τους στίχους όταν ήταν δώδεκα χρονών, ενώ έγινε ένας ενθουσιώδης θαυμαστής του Γουόλτερ Σκοτ και του Σατωμπριάν.
Η πρώτη του εμφάνιση στον κόσμο των Γραμμάτων ήταν στη κηδεία του σατιρικού ποιητή Μαριάνο Χοσέ ντε Λάρρα, όταν διάβασε το πρώτο ελεγειακό του ποίημα.

Ύστερα από την συνεργασία του με τον Αντόνιο Γκαρθία Γκουτιέρρεθ στο θεατρικό έργο Juán Dondolo (1839), ο Θορρίγια άρχισε να γράφει μόνος του, και κατά τη διάρκεια των επόμενων πέντε ετών έγραψε είκοσι δύο θεατρικά έργα

Το θεατρικό έργο του Δον Χουάν Τενόριο είναι ένας συνδυασμός των στοιχείων του «Ο Απατεώνα της Σεβίλλης» (Burlador de Sevilla) του Τίρσο δε Μολίνα και του Don Juan de Marana του Αλέξανδρου Δουμά, πατέρας

Μετά το θάνατο της μητέρας του το 1847 ο Θορρίγια έφυγε από την Ισπανία, διέμενε για λίγο στο Μπορντώ, και εγκαταστάθηκε στο Παρίσι, όπου το ελλιπές ποίημα του Γρανάδα δημοσιεύθηκε το 1852. Μετανάστευσε στο Μεξικό τρία χρόνια αργότερα, στο οποίο παρέμεινε έντεκα χρόνια και έπειτα επέστρεψε στην Ισπανία το 1866.
Άρης Σφακιανάκης

Ο Άρης Σφακιανάκης (1958-) είναι Έλληνας συγγραφέας.
Γιαν Γ΄ Σομπιέσκι

<br>

Ο Γιαν Γ΄ Σομπιέσκι ή όπως αναφερόταν στα σχολικά βιβλία Ιστορίας, Ιωάννης Σοβιέσκι, ("Jan III Sobieski", 17 Αυγούστου 1629 - 17 Ιουνίου 1696) ήταν βασιλιάς της Πολωνίας, μέγας δούκας της Λιθουανίας και στρατάρχης. Πήρε μέρος στην δεύτερη πολιορκία της Βιέννης και με τους Ουσάρους του επέφερε την σωτήρια νίκη εναντίον των Μουσουλμάνων στις 12 Σεπτεμβρίου 1683.
Ο Σημαδεμένος

Ο Σημαδεμένος (αγγλ. Scarface) είναι Αμερικανική ταινία του 1983 με σκηνοθέτη τον Μπράιαν Ντε Πάλμα, σεναριογράφο τον Όλιβερ Στόουν και παραγωγό τον Μάρτιν Μπρέγκμαν και πρωταγωνιστή τον Αλ Πατσίνο ως Τόνι Μοντάνα. Πρόκειται για προσαρμοσμένο ριμέικ της τανίας Ο Σημαδεμένος, και διηγείται την ιστορία ενός Κουβανού πρόσφυγα που φτάνει το 1980 στο Μαϊάμι και γίνεται βαρώνος στο καρτέλ ναρκωτικών στη ραγδαία αύξηση της χρήσης κοκαΐνης στη δεκαετία του '80. Η ταινία είναι αφιερωμένη στους Χάουαρντ Χοκς και Μπεν Χεχτ, τον σκηνοθέτη και σεναριογράφο αντίστοιχα της πρώτης ταινίας.

Η αρχική ανταπόκριση των κριτικών στην ταινία ήταν ανάμεικτη, ειδικά όσον αφορά την εκτεταμένη απεικόνιση βίας και εκτεταμένη χρήση γραφικής γλώσσας. Κάποιοι Κουβανοί εκπατρισμένοι του Μαϊάμι αντέδρασαν στην απεικόνιση των Κουβανών στη ταινία ως εγκληματιών και εμπόρων ναρκωτικών.
Πορφυροτσικνιάς

Ο Πορφυροτσικνιάς ("Ardea purpurea" - "Ερωδιός ο πορφυρός") είναι ένα κοσμοπολίτικο υδρόβιο σαρκοφάγο πτηνό που ανήκει στην οικογένεια των Ερωδιίδων.
Επιστολές του δεσμωτηρίου

Με τον τίτλο "Επιστολές του δεσμωτηρίου", ή "Επιστολές της φυλάκισης", ή "Επιστολές της Αιχμαλωσίας" χαρακτηρίστηκαν στη χριστιανική Εκκλησιαστική ιστορία τέσσερις επιστολές που φέρονται να συνέγραψε ο ισαπόστολος Παύλος, το πιθανότερο στη Ρώμη το 60 μ.Χ., αν και άλλοι θεωρούν στην Καισάρεια και χρονικά πολύ αργότερα.

Στις επιστολές δεσμωτηρίου περιλαμβάνονται οι Επιστολή προς Εφεσίους, η Επιστολή προς Φιλιππησίους, η Επιστολή προς Κολοσσαείς και η Επιστολή προς Φιλήμονα.
Windows Essentials

Το Windows Essentials (προηγουμένως γνωστό ως "Windows Live Essentials" και ενσωματωμένο στην εφαρμογή "Windows Live Dashboard", "Πρόγραμμα εγκατάστασης του Windows Live", "Windows Live Essentials") είναι μια υπηρεσία της Microsoft που προσφέρει ηλεκτρονικό ταχυδρομείο, άμεσα μηνύματα, διαμοιρασμό φωτογραφιών, δημοσίευση σε ιστολόγια, ασφάλεια και άλλες υπηρεσίες του Windows Live σε ένα σημείο.

Οι χρήστες, μέσω αυτής της εφαρμογής, μπορούν να επιλέξουν να εγκαταστήσουν τις ακόλουθες υπηρεσίες του Windows Live:
* Βοηθός εισόδου του Windows Live
* Windows Live Messenger
* Windows Live Mail
* Συλλογή φωτογραφιών του Windows Live
* Windows Live Writer
* Windows Live Toolbar (μη διαθέσιμο στα ελληνικά)
* Windows Live OneCare Family Safety (μη διαθέσιμο στα ελληνικά)

Το Πρόγραμμα εγκατάστασης του Windows Live και οι υπηρεσίες που εγκαθίστανται μέσω αυτού (εκτός απ’ το Windows Live OneCare Family Safety) υποστηρίζουν εκδόσεις 64-bit των Windows Vista.
Κάθριν Μπίγκελοου

Η Κάθριν Μπίγκελοου ("Kathryn Ann Bigelow", 27 Νοεμβρίου 1951) είναι Αμερικανίδα σκηνοθέτρια, παραγωγός και σεναριογράφος. Οι ταινίες της περιλαμβάνουν τις "Άγρια Νύχτα (Near Dark)", "Στην Κόψη του Κύματος (Point Break, 1991)", "Παράξενες Μέρες (Strange Days, 1995)", "Οι Μνήμες του Νερού (The Weight of Water, 2000)", "Υποβρύχιο Κ-19: Ο Φονιάς (K-19: The Widowmaker, 2002)", "The Hurt Locker (2008)" και "Zero Dark Thirty (2012)". Το "The Hurt Locker" κέρδισε το 2009 το Όσκαρ Καλύτερης Ταινίας, το βραβείο BAFTA Καλύτερης Ταινίες και ήταν υποψήφιο για Χρυσή Σφαίρα Καλύτερης Δραματικής Ταινίας.

Με το "The Hurt Locker", η Μπίγκελοου έγινε η πρώτη γυναίκα που κερδίζει το Όσκαρ Σκηνοθεσίας, το Directors Guild of America Award Καλύτερης Σκηνοθεσίας, το BAFTA Καλύτερης Σκηνοθεσίας και το Critics' Choice Award Καλύτερου Σκηνοθέτη. Έγινε επίσης η πρώτη γυναίκα που κέρδισε το Saturn Award Καλύτερου Σκηνοθέτη το 1995 για το "Strange Days".

Τον Απρίλιο 2010, η Μπίγκελοου ονομάστηκε από το Time ως μία από τους 100 ανθρώπους με τη μεγαλύτερη επιρροή της χρονιάς.
Εφεσίων όρμος

Με την ονομασία Εφεσίων όρμος, ή Όρμος των Εφεσίων φερόταν στην αρχαιότητα όρμος του Βοσπόρου παρά την Κωνσταντινούπολη.

Ο Εφεσίων όρμος ήταν ο έβδομος και τελευταίος όρμος του Βοσπόρου κατά τον έκπλουν στον Εύξεινο Πόντο και αντίστροφα ο πρώτος από δεξιά κατά τον είσπλου από τον Εύξεινο. Η ονομασία του προέρχονταν από το πλήθος των πλοίων των Εφεσίων που κατέπλεαν σ΄ αυτόν έχοντας πιθανώς ιδιαίτερη φορολογία, ή διευκολύνσεις στη διακίνηση φορτίων. Εξ αυτού συμπεραίνεται και η μεγάλη εμπορική ναυτιλία που είχε αναπτύξει η αρχαία Έφεσος. Σε ύψωμα παρά τον όρμο αυτόν υπήρχε αρχαίος ελληνικός ναός (Αρτεμίσιο) προς τιμή της θεάς Αρτέμιδος της Φωσφορούχου, ή Φωσφόρου, εκ του γεγονότος ότι ήταν παράλληλα και αρχαίος φάρος.

Πρόκειται για τον σημερινό όρμο της άκρας Ρούμελη Φενέρι, ή Ρουμεληφενέρι, ή Τούρκελι Φενέρι.
Avicii

Ο Τιμ Μπέργκλινγκ (Σουηδικά: "Tim Bergling", Στοκχόλμη, 8 Σεπτεμβρίου 1989 - Μουσκάτ, 20 Απριλίου 2018), γνωστός στον επαγγελματικό χώρο ως Avicii (προφορά: Αβίτσι), ήταν Σουηδός DJ, ρεμίξερ, μοντέλο, και μουσικός παραγωγός. Ο Avicii κατατάχθηκε στο No. 6 της κατάταξης Top 100 DJs από το "DJ Magazine" για το 2011, και κατατάχθηκε ακόμα ψηλότερα, συγκεκριμένα στο No. 3 της κατάταξης Top 100 DJs από το "DJ Magazine" για το 2012. Στις 29 Μαρτίου του 2016 ανακοίνωσε την απόσυρσή του από τις συναυλίες και τις περιοδείες αλλά συνέχισε να είναι ενεργός στην παραγωγή τραγουδιών.
Μία του δρόμου

Το Μία του δρόμου (γερμανικά: "Nachts auf den Straßen") είναι γερμανική κινηματογραφική ταινία του 1952 με πρωταγωνιστές τον Χανς Άλμπερς και την Χίλντεγκαρντ Κνεφ.
Ιρλανδικός Δημοκρατικός Στρατός

Ο Ιρλανδικός Δημοκρατικός Στρατός (ιρλανδικά: "Óglaigh na hÉireann", αγγλικά: "Irish Republican Army", "IRA", μεταγραφή στα ελληνικά: ΙΡΑ) ήταν ανεπίσημη ένοπλη στρατιωτική οργάνωση που έδρευε στην Ιρλανδία και είχε ως αρχικό στόχο την πλήρη ανεξαρτητοποίηση (οικονομική και διοικητική) αυτής από τη Μεγάλη Βρετανία και την ίση μεταχείριση προτεσταντών και καθολικών και, στη συνέχεια, την προσκόλληση της Βορείου Ιρλανδίας, στη Δημοκρατία της Ιρλανδίας.
Μεγάλο Τζαμί του Παρισιού

thumb|230px|right|Άποψη του μιναρέ από την εσωτερική αυλή του συμπλέγματος.Το Μεγάλο Τζαμί του Παρισιού, ένα από τα μεγαλύτερα της Γαλλίας, χτισμένο στη συνοικία του Παρισιού με την ονομασία "Ζαρντέν ντε Πλαντ" ("Κήπος των Φυτών"), αποτελεί το κέντρο της παρισινής μουσουλμανικής κοινότητας.

Κατασκευασμένο στο 5ο διαμέρισμα τη δεκαετία του 1920 κατά την ισπανική και μαυριτανική τεχνοτροπία, το σύμπλεγμα αυτό κτιρίων είναι το πνευματικό κέντρο της παρισινής μουσουλμανικής κοινότητας και κατοικία του Μεγάλου Ιμάμη. Το σύμπλεγμα περιλαμβάνει θρησκευτικά, εκπαιδευτικά και εμπορικά τμήματα. Στην καρδιά του βρίσκεται το καθεαυτό τζαμί. Καθένας από τους τρούλους του τζαμιού φέρει διαφορετική διακόσμηση, ενώ ο μιναρές υψώνεται περίπου στα 33 μέτρα (100 πόδια). Στο εσωτερικό υπάρχει πλακόστρωτη αυλή με μωσαϊκά στους τοίχους και λεπτοδουλεμένα σχέδια στις καμάρες. 

Παρόλο που κάποτε χρησιμοποιούταν μόνο από τους λόγιους, η θέση του ιδρύματος στην παρισινή ζωή επεκτάθηκε με τα χρόνια. Τα τουρκικά λουτρά είναι ανοιχτά τόσο στους άνδρες όσο και στις γυναίκες, αν και διαφορετικές ημέρες. Υπάρχουν επίσης αίθουσες που σερβίρουν τσάι και μαυριτανικά εδέσματα.
Ο Καλός, ο Κακός και ο Άσχημος

Ο Καλός, ο Κακός και ο Άσχημος (Ιταλικά: "Il buono, il brutto e il cattivo") είναι ένα ιταλικό Σπαγκέτι Γουέστερν παραγωγής 1966, σκηνοθετημένο από τον Σέρτζιο Λεόνε, με πρωταγωνιστές τον Κλιντ Ίστγουντ, τον Λι Βαν Κλιφ και τον Ίλαϊ Γουάλακ στους αντίστοιχους ρόλους. Το σενάριο γράφτηκε από τους Έιτζ & Σκαρπέλι, Λουτσιάνο Βιντσεντζόνι και τον Λεόνε, βασισμένο σε ιστορία του Βιντσεντσόνι και του Λεόνε. Ο υπεύθυνος φωτογραφίας Τονίνο Ντέλι Κόλι ήταν υπεύθυνος για την widescreen προοπτική της εικόνας και ο Έννιο Μορικόνε συνέθεσε την διάσημη μουσική της ταινίας. Είναι η τρίτη ταινία της Τριλογίας των Δολαρίων, μετά το Για Μια Χούφτα Δολάρια (1964) και το Μονομαχία Στο Ελ Πάσο (1965). Το σενάριο περιστρέφεται γύρω από τρεις τυχοδιώκτες πιστολέρο που αναζητούν ένα σεντούκι χρυσού της Συνομοσπονδίας, μέσα στο χάος της βίας των μαχών του Εμφύλιου πολέμου και τα στρατόπεδα αιχμαλώτων. Η ταινία ήταν μια συμπαραγωγή κινηματογραφικών εταιρειών από την Δυτική Γερμανία, την Ιταλία και την Ισπανία.
Φρούριο του Ιουστινιανού

thumb|Είσοδος του φρουρίου
Το Φρούριο του Ιουστινιανού (Αλβανικά: "Kalaja e Justinianit") ή, όπως είναι γνωστό, Κάστρο των Τιράνων (Αλβανικά: "Kalaja e Tiranës") είναι κάστρο που βρίσκεται στα Τίρανα της Αλβανίας. Η ιστορία του χρονολογείται στο 1300, περίπου, και αποτελεί τμήμα της Βυζαντινής κληρονομιάς της περιοχής. Το φρούριο ήταν το σημείο στο οποίο συναντιόνταν οι κυριότερες οδοί επικοινωνίας μεταξύ ανατολής-δύσης και βορρά-νότου, και βρισκόταν στο κέντρο της πόλης των Τιράνων. Ότι έχει απομείνει από το φρούριο, πάνω από την γη, είναι ένα τείχος ύψους 6 μέτρων, κατάλοιπο της οθωμανικής περιόδου, το οποίο είναι καλυμμένο με βλάστηση. Οι πρόσφατα ανασκαμμένες, βάσεις του τείχους αναμένεται να αποτελέσουν τμήμα πεζοδρόμου.